Fani Celio Cega 


RIBARSTVO I PREHRANA RIBOM U TROGIRU U 
KASNOM NOVOM VIJEKU 


U Trogiru, gradiću čija je stara jezgra smještena na otočiću, a zaklonište pružaju 
Kaštelanski i Marinski zaljev te okolna brda, oduvijek se živjelo od mora. 
Stanovništvo grada usputno se bavilo ulovom ribe. Riba se lovila uglavnom 
različitim vrstama mreža, prema sezoni lova a ukoliko bi se dogodilo da netko 
nedozvoljenim lovilima lovi ribu, proglasima su se određivale primjerene kazne. 
Riba se prodavala isključivo svježa a ostatak se solio ili sušio. Tijekom druge 
polovice 18. stoljeća Venecija je još uvijek uzimala svoj dio dobiti putem poreza 
prisiljavajući ribare da odlaze u lov 1 onda kada to ne žele. Obveze glede ribe, 
prodaje i ribarenja bile su regulirane Statutom grada Trogira. 

Vezano za prehranu, temeljem kuharica te arhivskih izvora fonda Garagnin- 
Fanfogna, imamo vrlo dobar uvid u vrste riba koje su se jele u kući Garagnin. 
Garagnini su na jelovniku imali prema sezoni lova, bijele i plave ribe, vrlo često 
bakalar, slane ribe, školjke i rakove, glavonošce itd. U njihovoj kući ribu je 
nabavljala posluga. Kuhalo se u kuhinji u potkrovlju a blagovalo na prvome katu 
palače. Pučanstvo se hranilo manje kvalitetnom ribom, uglavnom vlastitim 
ulovom. Neupitna je riba na jelovniku svih slojeva trogirskog društva. 

Zaključno se može kazati da je ribarenje i prehrana ribom u Trogiru u kasnom 
novom vijeku imalo primjerenu ulogu u svakodnevici svih slojeva društva, kao što 
je uostalom ima i danas. 


Uvod 


U Trogiru, gradiću čija je stara jezgra smještena na otočiću, a zaklonište pružaju 
Kaštelanski i Marinski zaljev te okolna brda, oduvijek se živjelo od mora. Prirodna 
zaštićenost luke, povoljan smještaj, strateška važnost, bili su ključni razlozi osnutka 
naselja u III. st. pr. Kr., koje se postupno razvilo u grad danas iznimne ljepote (sl. 1). 
Počast ovoj važnoj gospodarstvenoj grani danas odaje i Ribarska ulica. Novovjekovni 
grad bio je opkoljen manjim brodicama siromašnih stanovnika te većim brodovima 
bogatih brodovlasnika i kapetana koji su živjeli od pomorske trgovine.' Trogirska luka 
udomila bi i trgovačke brodove susjednih gradova i zemalja, koji su dovozili sve ono u 
čemu je mjesto oskudijevalo. Primjerice žito iz Makarske i Šibenika, a događalo se da 
strani brodari zaustavivši se u trogirskoj luci prodaju i ribu. Bokeljski brodari nudili su 
kožu, suhu i slatkovodnu ribu; korčulanski, smolu i borovinu; Napuljsko kraljevstvo, 
južno voće, sapun i mreže; Papinska Država, povrće, konop, rižu i bakalar; Venecija, 
rižu, odjeću i rublje; Austrija, platno stolove bačve, vesla; Trst, sapun, posteljinu itd.7 


! Celio Cega 1999., 174. 
? Peričić 1978., 54. 

Slika 1. Trogir sredinom 19. stoljeća. Mapa — J. Hogelmiiller, Erinnerung an Dalmatien, 
Beč oko 1845. 


Ribolov 


Stanovništvo Trogira ribarstvom se uglavnom bavilo usputno i samo je mali dio 
živio isključivo od ribarenja. Za razliku od Trogira primjerice Komižanima je ribarstvo 
bilo najznačajniji izvor prihoda.* A upravo s otoka Visa (antičke Isse) dolaze Grci i 
osnivaju koloniju — Tragurion. Zato su vlasnici komiških trata imali obvezu od ulova ribe 
ne samo Mletačkoj Republici kao i svi ostali nego i komiškoj crkvi.“ 

Tijekom 18. st. Alberto Fortis se osvrnuo na ribarenje a po nalogu Mletačke 
republike. Riba je bila važan artikal u prehrani venecijanskih obitelji te je bilo potrebno 
istražiti zašto hrvatsko priobalje ne daje toliko ribe koliko su oni smatrali da bi trebalo 
dati. Stoga razloga je Fortis i upućen po četvrti put u Dalmaciju godine 1773.* posljedica 
čega je bila konačna redakcija njegovog poznatog djela Put po Dalmaciji,“ ali i poseban 


* Bezić — Božanić 1999., 141. 

* Isto, 142. 

* Fortis je pohodio Dalmaciju više puta: 1770., 1772.,te 1773. Strgačić 153. 
* Fortis 1774. 

osvrt na stanje u ribarstvu Dalmacije. Fortis u svom izvješću zaključuje kako trogirsko 
priobalno područje ne koristi dovoljno morske plodove.“ Slijedom Fortisovih proračuna 
od ribarstva je živjelo oko 50 obitelji koje su vrlo rijetko isplovljavale, a lovile su 
pretežno srdele i skuše, onoliko koliko je njima bilo dovoljno za prehranu. Po Fortisu 
izlazilo je samo 4 do 5 trata u lov. U 15-ak godina nije u Veneciju stiglo niti jedno barilo 
usoljene ribe. Isto kaže i za susjedna mjesta. Ribolov je bio dosta vezan uz Kaštelanski i 
Marinski zaljev a i za susjedni otok Čiovo. Pišući o susjednom otoku Čiovu Fortis u 
svojem Putu po Dalmaciji (sl. 2) 

Slika 2. Naslovna stranica putopisa Alberta Fortisa. 


" Rasprava o lovu riba u Dalmaciji koju prikazuje presvjetloj i preuzvišenoj gospodi izvanrednim 
delegatima nad regulacijom obrta i trgovine. Strgačić, 154.-172. 

* Strgačić 164. 

? Isto. 

ističe kako otok ima odlično podneblje, savršen zrak, a okolno more obiluje 
ribama. “Osim riba, stanovnici tih predjela love dvije vrste dugoljastih priljepaka koje 
nazivaju babuškama.!! 

Godine 1764. godine u Trogiru su zabilježene samo četiri mreže potegače za lov 
na srdele, skuše i girice.!* Nešto kasnije spominju se za ulov srdele manje mreže, vojge i 
velike potegače, trate. Zanimljivost je borba između njihovih vlasnika koja je trajala sve 
do pada Mletačke Republike. Vlasnici trata za lov na srdele su se 1791. godine potužili 
generalnom providuru Angelu Diedu da im neki ometaju ulov uz pomoć tada 
nedopuštenih sredstava kao pr. gavunara, čime se ribe plaše. Štiteći njihove interese 
Diedo izdaje proglas po kojemu zabranjuje lov nedozvoljenim lovilima pod prijetnjom 
kako će im se, ako ih se uhvati u lovu, oduzeti lovina a u težim slučajevima i zatvoriti. 
Ovu odredbu trogirski knez bio je dužan proglasiti a proglas mu se dostavio na znanje i 
izvršenje. Izdan je u Zadru 12. IV. 1791. godine. '? 

Slična priopćenja su uslijedila iu narednim razdobljima uvijek s istim ciljem da 
se s jedne strane stimulira lov ribe ali da se ne našteti ribljem fondu. U doba francuske 
uprave generalni providur Vincenzo Dandolo izdao je proglas u Zadru, 15. travnja 1808. 
g. kojega potpisuje generalni sekretar Angiolini (sl. 3) 


Slika 3. Proglas Vincenza Dandola u Zadru 15. travnja 1808. g. 


1 Fortis - Prijevod, 156. 

U Isti, 161. 

"Županović 1993., 249. 

"> Županović 1993.,126-127. 

a tiče se ulova ribe mrežama. '* Odnosi se na srednju Dalmaciju u svezi je ulova ribe, 
dozvoljenim mrežama prema vrsti ribe, razdoblja tijekom godine kada je zabrana lova. 
ČI. III u Proglasu spominje ulov srdelini i u području Trogira s mrežama tratama (fratte 
estive). Za prekršitelje su predviđene novčane kazne. 


Prodaja ribe 


Riba se prodavala svježa, a ostatak se solio ili sušio, uglavnom za vlastite potrebe. 
U Dalmaciji je poznato soljenje srdela i skuša te sušenje girica, ugora, cipala. '* Činjenica 
jest da se od prodaje ribe nije moglo zaraditi toliko da bi se od zarade moglo živjeti cijelu 
godinu. Venecija je od ribarstva uzimala svoj dio dobiti svugdje po Dalmaciji. Ribar je 
morao od svakoga potega pri ulovu srdele ili skuše, predati gradskom rektoru 100 srdela 
po sniženoj cijeni od dva solda te 25 skuša po istoj cijeni. Stoga se znalo događati da su 
ribari bili ponekad prisiljeni ići na ribarenje i protiv svoje volje kako bi udovoljili obvezi 
plaćanja poreza. '* 


Odredbe Statuta 


Prateći odredbe Statuta grada Trogira (sl. 4) koji je bio na snazi i u novome vijeku 
pratimo obveze glede ribarstva i riba. Primjerice, gradski knez je kupovao ribu na način 
kao i svaki drugi građanin." Regulirana je bila i cijena pojedinih vrsta riba. '* Libra 
ugora, jegulja, murina i trlja prodavala se po cijeni od pet malih denara; libra ostalih riba 
s ljuskama koje su teže više od pola libre po četiri denara a ako su lakše po tri denara; 
libra palamida, skuša i ostalih sličnih riba prodavala se na isti način kao riba s ljuskama. 
Libra liganja tri denara; hobotnice, sipe i psa dva denara; mačke, kamenjare i raže jedan 1 
po denar. Ukoliko bi se netko oglušio o ovu odredbu plaćao bi globu. Pola globe dobivao 
bi onaj koji bi nedopuštenu trgovinu prijavio ali njegovo ime trebalo je ostati u tajnosti. 
Po istoj odredbi riba se prodavala isključivo u trogirskoj luci (sl. 5) od samostana pa do 
mosta za otok Čiovo ili na trogirskom trgu (sl. 6). Za prodaju ribe plaćala se taksa 
komuni. Trogirani koji su svoju ribu prodavali na trogirskoj ribarnici plaćali di komuni 
šesti dio od prodane ribe, a stranci osmi dio. '* Riba je morala biti istoga dana prodana 
svježa. Ostatak se mogao ponijeti kući i nije se mogao dati drugome posliti ili bilo kako 
pohraniti. Po pristanku u luku riba bi se odmah iskrcavala na prodajno mjesto, a 
prodavatelji ribe morali bi stajati na nogama bez ičega na glavi.“ 


!“*MGT, Fond G-F, St. F. 3 a/XII. 
15 Božić - Bužančić 1995., 112. 

'* Županović 1993., 90. 

!7 Statut, 11. 

'š Statut, 89-90. 

! Statut 172. 

2 Statut 173. 

Slika 4. Trogirski statut — Statuta et reformationes civitatis Tragurii, oko 1480. 


Slika 5. Južna gradska vrata i ribarnica, početak 20. st. 

Slika 6. Gradski trg, početak 20. st..?! 


Prehrana ribom 


Uvidom u fond Arhiva Garagnin - Fanfogna doznajemo koju su ribu nabavljali i 
jeli Garagnini u 18. st. te 19. i početkom 20. st. Za pretpostaviti je kako su se slično 
hranile ostale bogate plemićke i građanske kuće. Jako dobar pregled daje knjiga troškova 
iz 1794. godine“* u kojoj su po mjesecima navedene namirnice koje je ta obitelj 
nabavljala te koliki su bili mjesečni troškovi. Između njih naznačena je nabava pojedinih 
vrsta riba prema mjesecima. U siječnju se kupovao bakalar u Rovinju, u Trogiru sezonska 
riba a za milostinju siromasima srdeline. Bakalar je u Dalmaciji bio vrlo tražena posna 
hrana te se uvozio uglavnom iz Venecije.“ U veljači također..., u ožujku slično tome ali i 
školjke, oštrige, dagnje..., u travnju su uz ostalo Garagnini kupovali od ribe gofa..., u 


2! Statut, 90. 
* DAS, AFG, ADS 4/VIII. 


* Zglav - Martinac, 40. 

kolovozu su nabavili barilo srdelini, očito za soljenje. Godine 1798. u njihovoj je kući 
zabilježen jedan baril soljenih srdela.“ 

Sačuvani su računi fonda Garagnin - Fanfogna od svibnja do studenoga 1841. 
godine temeljem kojih imamo uvih u prehranu ribom u 19. st. U svibnju su kupovali 
razne vrste riba (brancine, srdele), rakove, školjke (kamenice...) ... Tijekom lipnja slično, 
time što je na jelovniku bilo barbuna, palamida, brancina, listova, liganja itd. Možda je 
utom mjesecu bilo gozbi u kući kada prednjači nabava specijaliteta. U srpnju, nabavljali 
su špare... a tijekom studenoga škampe ....* Troškovi za kuću tijekom 1844. godine 
navode se točno po mjesecima od početka do kraja godine.“* Posebno je naznačen trošak 
za meso, a posebno za sve ostale namirnice. U siječnju su se nabavljali barbuni. Tijekom 
veljače osim uobičajenih namirnica prednjači kupovina ribe: brancina, liganja, jegulja... 
U ožujku su kupovali škarpune, brancine, bakalar, jegulje ... ; travnju rakove 
(grancigule) ... ; u svibnju od ribe barbune, bakalar, razne vrste rakova ...; u lipnju 
lignje...srdele, škampe... ; u srpnju vrlo slično kao za prethodni mjesec; u rujnu uz 
svakodnevne namirnice orade, škarpine... ;u listopadu male ribice (š7j), kanje, brancine...; 
u studenome vrlo slično prethodnom mjesecu; u prosincu gavune, lignje, listove, 
škarpine ... Time završava trošak po narudžbi Antuna Garagnin - Fanfogne za 1844. 
godinu, koji je uzto kupio 50 funti morske soli za potrebe kuće u Državnom magazinu 
soli u Trogiru za 1,43 fjorina. 

Godine 1845. nabavljane su primjerice jegulje.*' Troškovi prehrane tijekom 1846. 
po mjesecima za kuću u Trogiru i djelomično u Divuljama slični su prethodnim 
godinama.“ U siječnju se bilježe: barbuni, brancini, srdele ....; u veljači: ... kanji, rakovi, 
grancigule, bakalari...; u ožujku:...barbuni...; u travnju i svibnju slično; u lipnju 
...škarpina... Nabava soli u Državnim skladištima u Trogiru za količinu od 50 funti 
iznosila je 1,48 fjorina. Slijedi kupnja u srpnju:.. lignje...; u kolovozu: .... jegulje... itd. 
Troškovi za namirnice tijekom 1847. godine također su nalikovali prethodnom 
mjesecu. ?* Slijedi u siječnju: skuše, bakalar, barbuni, brancini, srdele, gavuni, špari, 
školjke (jakovljeve kapice, mušule) ...; u veljači razne školjke (oštrige)...; u ožujku: 
jegulje, skuše, salpe, oštrige, oslići.....; u travnju:..... grancigula....; u lipnju:... lignje, 


mesa i to janjećeg u usporedbi s plodovima mora. Započinje u siječnju: barbuni, bakalar 
age ; u veljači slično te lignje, srdeline....; u svibnju: ... rakovi..., lignje...; u lipnju, opet 


salpe...; u studenome i prosincu slično itd. 


* DAS, AFG, PO 2/I "A." 

“ DAS, AFG, ADS 25/11. 

* DAS, AFG, ADS 26/V. 

*" DAS, AFG, ADS 25/11. 

* DAS, AFG, ADS 26/XIV. 
“ DAS, AFG, ADS 26/XV. 

% DAS, AFG, ADS 26/XVIII. 

Početkom 20. stoljeća dolazi do promjena na političkom planu (sl. 7). Europu je 
uzburkao Prvi svjetski rat, Austrijsko carstvo propada te se Trogir od 1918. našao u 
sastavu Kraljevine Srba, Hrvata i Slovenaca odnosno kasnije Kraljevine Jugoslavije, u 
vremenu koje je nametnulo promjene u načinu života i razmišljanja.“ Uvidom u račune 
kuće Garagnin pregledno je predočena nabava ribe isto kao što su to činili u prethodnim 
stoljećima. Međutim, jezik više nije samo talijanski, nego i hrvatski. Osim toga vrlo je 
rijetko, osim bakalara, navedno o kojoj je vrsti ribe riječ, za razliku od 18. i 19. st. gdje je 
točno navedena vrsta ribe, školjke ili raka. Pisano je na manjim papirićima bilo da se 
radilo o njihovim bilješkama nabave namirnica ili računu kojega su dobivali od trgovaca. 


Trogir: Predgradje Ciovo 


Slika 7. Čiovski most, početak 20. st. 


Tijekom 1921/22. godine sačuvano je dosta računa za nabavu ribe i to po 
danima.** Godine 1921., 14. 5. u trgovini M. Sassa**, između svih živežnih namirnica 
bakalar se navodi na tri mjesta, za 18, za 46 i za 22 krune.** Iz godine 1921. posebno se 
još izdvajaju računi: 8. 11., ribe za 42 krune, 9. 11., 13. 10. bakalar za 20 kruna, '% kg 
girica za 8 kruna, 1. 12., ribe za 4 krune, 10. 12., ribe za 20 kruna. Godine 1922.: 5. 1. 


*! Celio Cega 2006., 36. 

** DAS, AFG, ADS 40/V. 

# Obitelj Sasso, stara trogirska obitelj, spominje se u 17. st. Bezić-Božanić 1999.-2000.,183. 
* DAS, AFG, ADS 40/IVb 

četiri slane srdele za 4 krune, 13. 1., ribe za 6 kruna i bakalara za 29 kruna, 19. 1., ribe za 
6 kruna, 23. 1., ribe za 42 krune, slijedi dalje 23. 4., ribe za 8 kruna, 25. 4., ribe za 16 
kruna, 3. 5., ribe za 24 krune, 5.5., ribe za 34 krune, 9. 5., ribe za 20 kruna, 11.5., ribe 
za 32 krune, 12. 5., ribe za 16 kruna, 15. 5., ribe za 7 kruna, 20. 5., ribe za 24 krune, 23. 
7., ribe za 20 kruna, dalje 31. 10., ribe za 20 kruna, 27. 10., bakalara za 42 krune. * 
Ostali troškovi rečenih godina tiču se ostalih namirnica za kuću. 

Godine 1923. , 15. 3., kupljeno je bakalara za 39 kruna, 10. 11., za 11,75 kruna. 

Iz godine 1924. sačuvana je jedna bilježnica, tiskana u Ljubljani u Učiteljskoj 
tiskari, u kojoj su nabrojene potrebštine za kuću čija je vrijednost, odnosno trošak 
naznačena u krunama. *“* Pregledavajući račune i u 20. st. su nabavljali meso kod istih 
mesarskih obitelji Ivačić-Guberac.*"A na istom popisu se našlo meso, krumpiri, vino 
kava, drvo, platno, ali i milostinja, isplata služavki, popravci primjerice kišobrana i 
cipela, nabava petroleja i časopisa itd.* U prethodnim stoljećima obično se razdvajala 
nabava namirnica od troškova popravaka, održavanja kuće, isplata posluzi, kupnje knjiga 
i časopisa“* dok je u ovoj bilježnici sve bilo izmiješano i nigdje nije bila zabilježena 
nabava ribe. Za pretpostaviti je kako je ušla u zbirnu nabavu prehrambenih artikala za 
kuću. 

Iz iste 1924. godine sačuvan je cijeli snopić papirića na kojima su ispisani nazivi 
kupovanih namirnica, potpisanih od Nina Fanfogne.“" Za namirnice je izdan račun 28. 
siječnja 1924. u trgovini Francesca Buble“'. Između svega ostalog nabavljeno je 2 kg 
bakalara za 192 krune. Usporedbe radi računi svih vrsta mesa su pozamašni tijekom cijele 
te godine. 


Kuharice 


Prema kojim su se receptima ribe spremale u Trogiru možemo pratiti 
posredstvom malobrojnih starih kuharica ili pojedinačnih recepata te usmene predaje. U 
Knjižnici Garagnin - Fanfogna u Muzeju grada Trogira“ (sl. 8, sl. 9). te u knjižnici 
Katedrale Sv. Lovre u Trogiru““ nalaze se kuharice za koje možemo pretpostaviti da su 
služile u praktične svrhe. Pripadaju vremenu 19. st. Što se tiče riba recepti su bili vezani 
za riblje juhe, dosta skromno pripremane te razna jela od različitih vrsta riba i školjki, 
brudeti, pečenja, prženja itd. 


* DAS, AFG, ADS 40/V. Nisu navedeni svi mjeseci, možda su se računi izgubili za pojedine mjesece. 

** DAS, AFG, ADS 40/XIII 

*" Celio Cega 2005., 107 

*š DAS,AFG, ADS 40/XIII 

* Celio Cega 2005. 

* Nino (Garagnin) Fanfogna posljednji je muški potomak koji je imao djecu, dvije kćeri Gabrielu i 
Carmelitu, a braća mu Šime i Umberto nisu imali djece. Godine 1943. obitelj odlazi iz Trogira u Italiju. 
Matične knjige trogirske katedrale. 

*! Obitelj Buble, stara je trogirska obitelj. Ciprian Buble spominje se u Trogiru u 14. st. Andreis 2006., 135. 
U Matičnim knjigama trogirske katedrale od 17. st. Bezić-Božanić 1995.,147. 

* DAS, ADS 40/X. 

4 La cuciniera universale, Trieste 1864. te Il cuciniere all' uso moderno, Firenze 1806. 

* De la Varenne, II cuoco francese, Bologna 1682. 

CUCINIERA UNIVERSALE 

Slika 8. La cuciniera universale, Trieste 1864. 


Slika 9. Il cucinere all' uso moderno, Firenze 1806. 

Dvadeseto stoljeće donosi recepte domaćica u njihovim bilježnicama, ili razbacanih na 
papirima. Oni stariji masni su i puni mrlja podsjećajući nas na kuhinju naših baka i mirise 
prošlih vremena, ako su se sačuvali. Trogirska kuhinja je uglavnom mediteranska tek 
polovicom 20. st. dolaze utjecaji iz ostalih susjednih zemalja. 

Objavljene hrvatske kuharice donose i recepte iz Trogira, primjerice uvijek 
aktualna kuharica Dike Marjanović - Radice“* u kojoj su predstavljeni razni načini 
spravljanja morske ribe, onako kako se u većini mjesta priprema s manjim odstupanjima, 
budući svaki kraj ima nešto specifično. U novije vrijeme pojavljuju se i trogirske 
kuharice. Kušaj i slušaj Trogir pokušaj je Zlatka Galla predstavljanju trogirske kuhinje 
uz prikladan CD s dalmatinskom glazbom.“ 

Ipak, usmena predaja s majke na kćer je bila i ostala osnova svačijeg kuhanja u 
pogledu spremanja ribe. Danas je ona mješavina gospodske i težačke kuhinje s 
primjesama mnogih europskih pa 1 širih kulinarskih vještina pri pripremanju jela. 


Kuhinja 


Riba se spremala kao i sve ostale namirnice u kuhinji koja se još od vremena 
srednjega vijeka nalazila u potkrovlju. Na tom mjestu nalazila se uvidom u arhivsku 
građu, temeljem nacrta te zahvaljujući rezulatima sanacije palače, i kod Garagnina (sl. 
10). 

Slika 10. Nacrti palače Garagnin, Muzej grada Trogira). 


* Marjanović 1967., 65.- 104. 
** Gall 2007. 
* Celio Cega 2005., 54., 95. 

Što se događalo u toj kući? Gospodar ili gospodarica naredili bi posluzi koju će 
ribu kupiti, što bi i zapisali kako bi mogli pratiti svoje troškove. Ističemo kako su 
Garagnini bili trogirsko plemstvo. Posluga bi ribu donijela, očistila i spremila prema volji 
gospodara. Kuhalo se, pržilo ili peklo na kominu koji se trebao užgat dosta rano i koji bi 
za južine nadimio cijelu prostoriju. Kuhani objed poslužili su u bogato opremljenoj 
blagovaonici na prvom katu palače. Posluga bi vjerojatno u kuhinji jela ostatke ili ono što 
su im gospodarili odredili. 

Za razliku od plemstva tijekom 19. stoljeća u građanskim kućama je donekle 
drugačije. Kuhinja prati plemićku smještajem na najvišem katu kuće a odmah do nje je i 
blagovaonica, primjer nalazimo kod kuće Lubin u Trogiru. Obje kuhinje i plemićka i 
građanska su dobro opremljene posuđem i ostalim kuhinjskim inventarom. Ali kod 
Garagnina nailazimo na kuharicu dok je kod Lubinovih pretpostavljamo kuhala 
gospodarica kuće uz pomoć jedne djevojke. * 

Pučani su se također prehranjivali ribom, uglavnom vlastitim ulovom te ribom 
slabije kvalitete jer su onu oboritiju prodavali. Siromašnijima se život odvijao u 
potleušicama, često s jednom zajedničkom prostorijom koja je imala otvoreno ognjište 
na kojemu je žena kuhala, zajednički stol te ležajeve po prostoriji. 


Zaključak 


Premda se ribarenjem i danas bavi manji broj trogirskih obitelji ono nije bilo nije 
jest glavna grana gospodarstva, usporedimo li ju s brodogradnjom ili turizmom. (Foto 11. 
Staro brodogradilište Strojan, početak 20. st. ) 

Za razliku od prošlih vremena, osjetna je razlika u prehrani društva ribom. 
Plemstvo i bogato građanstvo moglo je sebi priuštiti kvalitetnije plodove mora, za razliku 
od pučanstva, koje se prehranjivalo djelomično ribarenjem i prisiljeno je bolju ribu 
prodavati a lošiju zadržavati sebi. Danas je kvaliteta prehrane ribom kod svih puno bolja. 
Promijenila su se i mišljenja te plava riba nije toliko degradirana kao nekada a i pronašla 
je svoje mjesto u turističkoj ponudi. 

Dvadeseto stoljeće u pogledu stanovanja donosi novine. Premda ima još uvijek 
obiteljskih kuća, gradnjom velikih stambenih zgrada, obitelji žive u manjim ili većim 
stanovima, više na kopnenom dijelu ili na otoku Čiovu. U njima je kuhinja uglavnom 
sastavni dio blagovaonice za razliku od 18. 1 19. stoljeća. Pojedine obitelji imaju pomoć 
u kući pri čišćenju, manje kod kuhanja ali u većini obitelji kuha žena premda je 
domaćinstvo pojednostavljeno a pomoć su kućanski aparati različite namjene. 

Zaključno se može kazati da je ribarenje i prehrana ribom u Trogiru u kasnom 
novom vijeku imalo primjerenu ulogu u svakodnevici svih slojeva društva, kao što je 
uostalom ima i danas. 

